



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	                      Bucureşti, 15 iunie 2015

                      PL-x 444/2015


RAPORT

asupra

 proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 444 din 8 iunie 2015 şi înregistrat cu nr.4c-11/766 din 9 iunie 2015.                                                                              
Senatul a adoptat proiectul de lege în şedinţa din data de 3 iunie 2015, în calitate de primă Cameră sesizată.
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare.
Proiectul de lege are ca obiect de reglementare abilitarea Guvernului de a emite ordonanţe în perioada cuprinsă între data încheierii primei sesiuni parlamentare ordinare a anului 2015 şi până la reluarea lucrărilor Parlamentului în cea de-a doua sesiune ordinară a anului 2015.
 Consiliul Legislativ a avizat favorabil proiectul de lege, cu observaţii şi propuneri, conform adresei cu nr. 501 din 20 iunie 2015.     
Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 

Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:

I. FINANŢE PUBLICE ŞI ECONOMIE;

II. TRANSPORTURI ŞI INFRASTRUCTURĂ;

III. AGRICULTURĂ, DEZVOLTARE RURALĂ ŞI MEDIU;

IV. AFACERI INTERNE;

V. JUSTIŢIE;

VI. DEZVOLTARE REGIONALĂ, ADMINISTRAŢIE PUBLICĂ, FONDURI EXTERNE NERAMBURSABILE;

VII. SERVICII SOCIALE;

VIII. EDUCAŢIE ŞI CERCETARE ŞTIINŢIFICĂ;

IX. PROROGAREA SAU MODIFICAREA UNOR TERMENE PREVĂZUTE ÎN ACTE NORMATIVE CU PUTERE DE LEGE;
X. MĂSURI DE CORELARE LEGISLATIVĂ CE POT INTERVENI ÎN REGLEMENTAREA DOMENIILOR PREVĂZUTE LA PCT. I - IX.
Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2015. Nerespectarea termenului atrage încetarea efectelor ordonanţei.

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege supus aprobării în şedinţa din data de 15 iunie 2015.

La şedinţă, deputaţii Comisiei juridice, de disciplină şi imunităţi au fost prezenţi conform listei de prezenţă.

Au participat la dezbaterea proiectului de lege, în calitate de invitaţi, domnul Eugen Nicolicea – ministru delegat şi doamna Cristina Crişu - secretar de stat la Departamentul pentru Relaţia cu Parlamentul, domnul Cosmin Cătălin Olteanu - secretar de stat la Ministerul Economiei, Comerţului şi Turismului, domnul Attila Gyorgy – secretar de stat la Ministerul Finanţelor Publice, doamna Irina Alexe – secretar general adjunct al Ministerului Afacerilor Interne, doamna Sirma Caraman – secretar de stat la Ministerul Dezvoltării Regionale şi Administraţiei Publice, doamna Elena Tatomir – director general la Ministerul Agriculturii şi Dezvoltării Rurale, doamna Carmen Elian – director general la Ministerul pentru Societatea Informaţională, domnul Răzvan Vulcănescu – secretar de stat la Ministerul Sănătăţii, domnul Valentin Şoneriu – secretar de stat la Ministerul Fondurilor Europene, domnul Mihai Albulescu – secretar de stat la Ministerul Energiei, Întreprinderilor Mici şi Mijlocii şi Mediului de Afaceri, doamna Andreea Claudia Popescu – vicepreşedinte la Autoritatea pentru Administrarea Activelor Statului, domnul Dragoş Virgil Titea – secretar de stat la Ministerul Transporturilor, domnul Kiraly Andras Gyorgy – secretar de stat la Ministerul Educaţiei şi Cercetării Ştiinţifice şi domnul Adrian Gearâp – preşedinte la Administraţia Fondului pentru Mediu.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege privind abilitarea Guvernului de a emite ordonanţe, cu amendamentele admise redate în Anexa la prezentul raport.

În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin.(2) din Constituţia României, republicată.

                   VICEPREŞEDINTE,                                     
                    SECRETAR,

                              CIPRIAN NICOLAE NICA

                            GABRIEL ANDRONACHE




          

Consilier parlamentar, 








Avizat - Şef serviciu,







          

Rodica Penescu     









Ciprian Bucur














         
   ANEXA
AMENDAMENTE ADMISE

	Nr. crt.
	Text Senat
	Text propus de comisie

(autorul amendamentului)
	Motivare

	1.
	Lege 

privind abilitarea Guvernului de a emite ordonanţe


	Nemodificat
	

	2.
	Art.1. - În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2015, şi până la reluarea lucrărilor Parlamentului în cea de-a doua sesiune ordinară a anului 2015, să emită ordonanţe în domenii care nu fac obiectul legilor organice, după cum urmează:

	Nemodificat


	

	3.
	
I. 
FINANŢE PUBLICE ŞI ECONOMIE
	Nemodificat


	

	4.
	1.
rectificarea bugetului de stat pe anul 2015;

	Nemodificat


	

	5.
	2.
rectificarea bugetului asigurărilor sociale de stat pe anul 2015;
	Nemodificat
	

	6.
	3.
reglementarea unor măsuri fiscal-bugetare şi modificarea şi completarea unor acte normative;

	Nemodificat


	

	7.
	4.
modificarea şi completarea Ordonanţei de urgenţă a Guvernului nr.94/2011 privind organizarea şi funcţionarea inspecţiei economico-financiare, aprobată cu modificări şi completări prin Legea nr.107/2012, cu modificările ulterioare;

	Nemodificat


	

	8.
	
5.
reglementări privind cazierul fiscal;
	Nemodificat


	

	9.
	6.
măsuri de punere în aplicare a Regulamentului (UE) nr.648/2012 al Parlamentului European şi al Consiliului din 4 iulie 2012 privind instrumentele financiare derivate extrabursiere, contrapărţile centrale şi registrele centrale de  tranzacţii;

	Nemodificat


	

	10.
	7.
măsuri privind autorizarea şi plata obligaţiilor financiare la organisme şi organizaţii internaţionale la care România este parte;

	Nemodificat


	

	11.
	8.
reglementări privind aplicarea unor măsuri de protecţie socială pentru persoanele disponibilizate prin concedieri colective la unii operatori economici din industria de apărare;

	Nemodificat


	

	12.
	9.
reglementări privind soluţionarea alternativă a litigiilor dintre consumatori şi profesionişti;

	9.
reglementări privind soluţionarea alternativă a litigiilor dintre consumatori şi comercianţi;
Autor amendament:

Comisia juridică, de disciplină şi imunităţi
Aprobat:

Comisia juridică, de disciplină şi imunităţi

	

	13.
	10.
modificarea şi completarea unor acte normative din domeniul protecţiei consumatorilor;

	Nemodificat


	

	14.
	11.
modificarea şi completarea Legii nr.363/2007 privind combaterea practicilor incorecte ale comercianţilor în relaţia cu consumatorii şi armonizarea reglementărilor cu legislaţia europeană privind protecţia consumatorilor, cu modificările ulterioare;

	Se elimină.
Autor amendament:

Comisia juridică, de disciplină şi imunităţi
Aprobat:

Comisia juridică, de disciplină şi imunităţi

	

	15.
	12.
reglementarea unor măsuri speciale în procedura de valorificare a creanţelor statului aflate în portofoliul Autorităţii pentru Administrarea Activelor Statului;

	Nemodificat


	

	16.
	13.
reglementarea unor măsuri privind preluarea de către Autoritatea pentru Administrarea Activelor Statului a unor active şi/sau active funcţionale prin procedura de dare în plată;


	Nemodificat


	

	17.
	14.
abrogarea art.13 din Ordonanţa de urgenţă a Guvernului nr.115/2003 privind privatizarea Societăţii Comerciale „Roman” - S.A. Braşov şi constituirea parcului industrial pe platforma Societăţii Comerciale „Roman” - S.A., aprobată cu modificări şi completări prin Legea nr.560/2004;

	Nemodificat


	

	18.
	15.
măsuri de eficientizare a activităţii unor operatori economici cu capital integral sau majoritar de stat şi modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome, aprobată cu modificări prin Legea nr.769/2001, cu modificările şi completările ulterioare;

	15.
măsuri de eficientizare a activităţii unor operatori economici cu capital integral sau majoritar de stat şi modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr.769/2001, cu modificările şi completările ulterioare;
Aprobat:

Comisia juridică, de disciplină şi imunităţi


	Departamentul Legislativ

	19.
	16.
modificarea şi completarea Ordonanţei de urgenţă a Guvernului nr.189/2002 privind operaţiunile compensatorii referitoare la contractele de achiziţii
pentru nevoi de apărare, ordine publică şi siguranţă naţională, aprobată cu modificări
şi completări prin Legea nr.354/2003, cu modificările şi completările ulterioare;

	Se elimină.
	În conformitate cu solicitarea Departamentului pentru Relaţia cu Parlamentul, transmisă prin adresa cu nr. 5018/DRP din 8 iunie 2015.

	20.
	17.
modificarea şi completarea unor acte normative în domeniul privatizării;

	17. modificarea şi completarea Ordonanţei de urgenţă a Guvernului nr.88/1997 privind privatizarea societăţilor, aprobată prin Legea nr.44/1998, cu modificările şi completările ulterioare;
Aprobat:

Comisia juridică, de disciplină şi imunităţi

	

	21.
	
	18. modificarea şi completarea Legii nr. 137/2002 privind unele măsuri pentru accelerarea privatizării, cu modificările şi completările ulterioare;
Aprobat:

Comisia juridică, de disciplină şi imunităţi

	

	22.
	18.
modificarea şi completarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr.47/2014, cu modificările ulterioare;

	Nemodificat
	

	23.
	19.
modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, cu modificările şi completările ulterioare;

	Nemodificat
	

	24.
	20.
reglementarea unor măsuri cu privire la titlurile de participare deţinute de Compania Naţională „Poşta Română” - S.A.

	Nemodificat
	

	25.
	II.
TRANSPORTURI ŞI INFRASTRUCTURĂ


	Nemodificat


	

	26.
	1.
modificarea şi completarea Legii nr.265/2008 privind gestionarea siguranţei circulaţiei pe infrastructura rutieră, republicată;

	Nemodificat


	

	27.
	2.
modificarea şi completarea Ordonanţei Guvernului nr.21/2011 privind înfiinţarea Autorităţii Metropolitane de Transport Bucureşti, aprobată cu modificări şi completări prin Legea nr.8/2012, cu modificările ulterioare;
	Nemodificat


	

	28.
	3.
modificarea şi completarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare;

	Nemodificat


	

	29.
	4.
modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România - S.A. prin reorganizarea Regiei Autonome „Administraţia Naţională a Drumurilor din România”, aprobată cu modificări şi completări prin Legea nr.47/2004, cu modificările şi completările ulterioare;


	Nemodificat


	

	30.
	5.
înfiinţarea Autorităţii de Reformă Feroviară;
	Nemodificat
	

	31.
	6.
modificarea şi completarea Ordonanţei de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările şi completările ulterioare;
	Nemodificat


	

	32.
	7.
măsuri privind instituirea spaţiului feroviar unic european pe teritoriul României.
	Nemodificat


	

	33.
	
III. 
AGRICULTURĂ, DEZVOLTARE RURALĂ ŞI MEDIU


	Nemodificat


	

	34.
	1.
modificarea şi completarea Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, aprobată cu modificări şi completări prin Legea nr.338/2005, cu modificările şi completările ulterioare;

	Nemodificat


	

	35.
	2.
modificarea şi completarea Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificările şi completările ulterioare;

	Nemodificat


	

	36.
	3.
modificarea şi completarea Ordonanţei de urgenţă a Guvernului nr.9/2013 privind timbrul de mediu pentru autovehicule, aprobată cu modificări şi completări prin Legea nr.37/2014;


	Nemodificat


	

	37.
	4.
modificarea art. XV din Ordonanţa de urgenţă a Guvernului nr.8/2014 pentru modificarea şi completarea unor acte normative şi alte măsuri fiscal-bugetare.
	Nemodificat


	

	38.
	
	”5. modificarea şi completarea  Ordonanţei de urgenţă a Guvernului nr. 34/2000 privind produsele agroalimentare ecologice, aprobată prin Legea nr. 38/2001, cu modificările şi completările ulterioare.”
Autor:

Ministerul Agriculturii şi Dezvoltării Rurale

Aprobat:

Comisia juridică, de disciplină şi imunităţi


	

	39.
	
	6. reglementarea unor măsuri  privind reorganizarea activităţii de inspecţie pentru clasificarea carcaselor, funcţionarea sistemului de clasificare a carcaselor de bovine, porcine şi ovine, monitorizarea şi raportarea preţurilor acestora.

Autor:

Ministerul Agriculturii şi Dezvoltării Rurale

Aprobat:

Comisia juridică, de disciplină şi imunităţi
	Adresa MADR cu nr.259720 din 15 iunie 2015.

	40.
	IV.
AFACERI INTERNE


	Nemodificat
	

	41.
	1.
modificarea şi completarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări şi completări prin Legea nr.362/2002, cu modificările şi completările ulterioare;

	Nemodificat
	

	42.
	2.
aprobarea participării Ministerului Afacerilor Interne, prin Jandarmeria Română, la Centrul de Excelenţă NATO pentru Operaţii de Stabilitate.


	Nemodificat
	

	43.
	V.
JUSTIŢIE


	Nemodificat
	

	44.
	
- 
reglementări privind statutul personalului de probaţiune.

	Nemodificat
	

	45.
	VI.
DEZVOLTARE REGIONALĂ, ADMINISTRAŢIE PUBLICĂ, FONDURI EXTERNE NERAMBURSABILE


	Nemodificat
	

	46.
	1.
reglementarea unor măsuri în domeniul cooperării transfrontaliere, transnaţionale şi interregionale;


	Nemodificat
	

	47.
	2.
modificarea şi completarea Legii nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;


	Nemodificat
	

	48.
	3.
reglementarea unor măsuri pentru stimularea absorbţiei fondurilor externe nerambursabile.


	Nemodificat                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
	

	49.
	
	4. “modificarea şi completarea Legii-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare.”
Aprobat:
Comisia juridică, de disciplină şi imunităţi

	Amendament al Ministerului Sănătăţii, transmis prin adresa cu nr. 37.630 din 8 iunie 2015.



	50.
	VII.
SĂNĂTATE
	Nemodificat


	

	51.
	Ordonanţă pentru completarea articolului 8 din Ordonanţa Guvernului nr.1/2000 privind organizarea activităţii şi funcţionarea instituţiilor de medicină legală.


	1. completarea art. 8 din Ordonanţa Guvernului nr.1/2000 privind organizarea activităţii şi funcţionarea instituţiilor de medicină legală, republicată. 
Aprobat:

Comisia juridică, de disciplină şi imunităţi

	S-a reformulat textul adoptat de Senat pentru respectarea normelor de tehnică legislativă.



	52.
	VIII.
SERVICII SOCIALE


	Nemodificat
	

	53.
	1.
modificarea şi completarea Legii nr.197/2012 privind asigurarea calităţii în domeniul serviciilor sociale, cu modificările şi completările ulterioare;


	Nemodificat
	

	54.
	2.
modificarea art.37 alin.(3) lit. e) din Legea asistenţei sociale nr.292/2011, precum şi abrogarea art.11 alin.(5) din Ordonanţa Guvernului nr.68/2003 privind serviciile sociale, aprobată cu modificări şi completări prin Legea nr.515/2003, cu modificările şi completările ulterioare.


	Nemodificat
	

	55.
	IX.
EDUCAŢIE ŞI CERCETARE ŞTIINŢIFICĂ

	Nemodificat
	

	56.
	1.
măsuri privind aprobarea şi realizarea manualelor şcolare;

	Nemodificat
	

	57.
	2.
reglementări privind asigurarea calităţii în formarea profesională a adulţilor;

	Nemodificat
	

	58.
	3.
modificarea şi completarea Legii nr.200/2004 privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare;

	Nemodificat


	

	59.
	4.
modificarea şi completarea Ordonanţei Guvernului nr.57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr.324/2003, cu modificările şi completările ulterioare, şi pentru stabilirea unor măsuri organizatorice referitoare la Planul Naţional de Cercetare, Dezvoltare şi Inovare pe perioada 2015-2020 (PNCDI III);
	Nemodificat


	

	60.
	5.
modificarea şi completarea Legii nr.206/2004 privind buna conduită în cercetarea ştiinţifică, dezvoltarea tehnologică şi inovare, cu modificările şi completările ulterioare;
	Nemodificat
	

	61.
	6.
măsuri privind dreptul absolvenţilor de a beneficia de acte de studii recunoscute la finalizarea unor studii neautorizate şi sancţionarea instituţiilor de învăţământ care şcolarizează fără autorizare.
	Nemodificat
	

	62.
	X.
Prorogarea sau modificarea unor termene prevăzute în acte normative cu putere de lege.

	Nemodificat
	

	63.
	XI.
Măsuri de corelare legislativă ce pot interveni în reglementarea domeniilor prevăzute la pct. I-IX.

	Nemodificat
	

	64.
	Art.2. -
În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2015. Nerespectarea termenului atrage încetarea efectelor ordonanţei.

	Nemodificat


	


Consilier parlamentar,

Rodica Penescu

